stanford-oval/wikipedia huggingface dataset:
Clemente Russo

| Mitalit | Mitalit | Mitalit |  |
| --- | --- | --- | --- |
|  Clemente Russo |  Clemente Russo |  Clemente Russo |  |
Maa:  Italia
Miesten nyrkkeily
|  Olympialaiset  |  Olympialaiset  |  Olympialaiset  |  |
|  Hopeaa | Peking 2008 | raskassarja |  |
|  Hopeaa | Lontoo 2012 | raskassarja |  |
| MM-kilpailut  | MM-kilpailut  | MM-kilpailut  |  |
|  Kultaa | Chicago 2007 | raskassarja |  |
|  Kultaa | Almaty 2013 | raskassarja |  |
| EU-mestaruuskilpailut   | EU-mestaruuskilpailut   | EU-mestaruuskilpailut   |  |
|  Kultaa | Cagliari 2005 | raskassarja |  |
|  Hopeaa | Dublin 2007 | raskassarja |  |
| Välimeren kilpailut  | Välimeren kilpailut  | Välimeren kilpailut  |  |
|  Kultaa | Almeria 2005 | raskassarja |  |
|  Kultaa | Pescara 2009 | raskassarja |  |
Clemente Russo (s. 27. heinäkuuta 1982 Marcianise) on italialainen amatöörinyrkkeilijä ja olympiamitalisti. 181 senttimetriä pitkä ja 91 kilogrammaa painava Russo edustaa GS Fiamme Oroa ja kilpailee raskaassasarjassa.
Russo saavutti hopeaa vuoden 2008 kesäolympialaisista Pekingistä ja uusi saavutuksen vuoden 2012 kesäolympialaisissa Lontoossa. Vuoden 2004 kesäolympialaisissa Ateenassa Russo sijoittui yhdeksänneksi. MM-kilpailuista Russolla on kaksi kultaa, vuosilta 2007 ja 2013. EU-mestaruuskilpailuista Russolla on yksi kulta sekä yksi hopea ja Välimeren kilpailuista kaksi kultaa.
Russon valmentajana toimii nyrkkeilyn olympiamitalisti Francesco Damiani. Russo on naimisissa judoka Laura Maddalonin kanssa.
Beira Interior Norte

Beira Interior Norte Portugalin kartalla
Beira Interior Norte on Portugalin Região Centroon kuuluva ala-alue. Se rajoittuu Douroon, Beira Interior Suliin, Cova da Beiraan, Serra da Estrelaan, Dão-Lafõesiin ja idässä Espanjaan.
Beira Interior Norten pinta-ala on 4 251 km² [lähde? ] ja väkiluku noin 104 417 (2011).
Kunnat

Almeida
Celorico da Beira
Figueira de Castelo Rodrigo
Guarda
Manteigas
Meda
Pinhel
Sabugal
Trancoso
Being for the Benefit of Mr. Kite!

| ”Being for the Benefit of Mr>  Kite!” The Beatles |
| --- | --- | --- |

Kappaleen tiedot
 Albumilta: Sgt. Pepper’s Lonely Hearts Club Band
 Julkaistu: 1. kesäkuuta 1967
 Tyylilaji: psykedeelinen rock, psykedeelinen pop
 Kesto: 02.37
 Levy-yhtiö: Parlophone, EMI, Capitol
Sgt. Pepper’s Lonely Hearts Club Bandin muut kappaleet
| ”She’s Leaving Home” 6 | ”Being for the Benefit of Mr. Kite!” 7 | ”Within You Without You” 8 |
Being for the Benefit of Mr. Kite! on rock-yhtye The Beatlesin vuonna 1967 julkaisema kappale albumilta Sgt. Pepper’s Lonely Hearts Club Band. Kappaleen tekijöiksi on merkitty John Lennon-Paul McCartney, mutta kappale on pääosin Lennonin tekemä. Kappale on hyvin psykedeelinen ja yksi The Beatlesin tuotannon psykedeelisimmistä lauluista. Lennon sai innoituksen kappaleeseen lukiessaan sanomalehteä, kuten hänellä oli tuolloin hyvin usein tapana. Lehdessä hän näki ilmoituksen taikurista nimeltä Mr. Kite. Lennon sepitti lauluun pihajuhlat, jossa Mr. Kite pitää show’nsa ja jossa ovat mukana Hendersonit (The Hendersons) ja valssia tanssiva Henry-hevonen (Henry the Horse).
Lähde

Steve Turner - Inside the Beatles - tarinat laulujen takana
Crystal Palacen dinosaurukset

Iguanodonia esittäviä veistoksia.
Crystal Palacen dinosaurukset (engl. Crystal Palace Dinosaurs) ovat joukko dinosauruksia ja muita esihistoriallisia eläimiä esittäviä veistoksia Lontoon Crystal Palacessa Englannissa. Veistokset suunnitteli kuvanveistäjä Benjamin Waterhouse Hawkins paleontologi Richard Owenin avustuksella. Vuonna 1854 Crystal Palace Park -puistossa paljastetut veistokset eivät vastaa nykytieteen käsitystä näiden eläinten ulkonäöstä, mutta edustivat aikanaan 1850-luvulla uusinta tiedettä. Crystal Palacen dinosaurusveistokset kuuluvat Britannian merkittävimpien suojeltujen rakennuskohteiden joukkoon (Grade I -suojelu).
Caught in a Mosh: BBC Live in Concert

| Caught in a Mosh: BBC Live in Concert Anthrax |
| --- | --- | --- |

Livealbumin tiedot
 Julkaistu: 9. marraskuuta 2009
 Formaatti: 2CD
 Tyylilaji: thrash metal
 Kesto: 62.10 (CD1) 40.35 (CD2)
 Levy-yhtiö: Universal Music
Anthraxin muut julkaisut
| Anthrology: No Hit Wonders (1985–1991) 2005 | Caught in a Mosh: BBC Live in Concert 2009 | Worship Music 2011 |
Caught in a Mosh: BBC Live in Concert on thrash metal -yhtye Anthraxin livealbumi, joka julkaistiin vuonna 2009 levymerkillä Universal Music.
Kappaleet

| --- | --- |
 CD1: Hammersmith Odeon 15/2/87 A.I.R. – 06.46  Metal Thrashing Mad – 03.11  Panic – 03.13  The Enemy – 06.06  I Am the Law – 05.44  Madhouse – 08.35  Howling Furies – 04.14  Medusa – 05.09  Armed and Dangerous – 04.53  Sabbath Bloody Sabbath – 05.28 (Black Sabbath -cover)  God Save the Queen – 02.57 (Sex Pistols -cover)  Gung-Ho – 05.54 :  CD2: Donnington Festival 22/8/87 Among the Living – 04.23  Caught in a Mosh – 05.10  Madhouse – 04.01  I Am the Law – 05.41  Medusa – 04.21  Indians – 05.37  God Save the Queen – 03.10 (Sex Pistols -cover)  A.I.R. – 04.16  I'm the Man – 03.56
Kokoonpano

Joey Belladonna – laulu
Dan Spitz – kitara
Scott Ian	– rytmikitara, taustalaulu
Frank Bello – basso, taustalaulu
Charlie Benante – rummut
Aiheesta muualla

Caught in a Mosh: BBC Live in Concert Discogsissa. (englanniksi)
Albumi Caught in a Mosh: BBC Live in Concert Encyclopaedia Metallum -sivustolla (englanniksi)
Björn Hlynur Haraldsson

| Björn Hlynur Haraldsson |
| --- | --- |

Henkilötiedot
Syntynyt: 8. joulukuuta 1974 (ikä 49) Reykjavík, Islanti
Ammatti:  näyttelijä, ohjaaja
Näyttelijä
Aktiivisena:  2001–
Aiheesta muualla
IMDb
Björn Hlynur Haraldsson (8. joulukuuta 1974 Reykjavík) on islantilainen näyttelijä ja ohjaaja.
Ura

Björn valmistui näyttelijäksi islantilaisesta teatterialan oppilaitoksesta vuonna 2001. Samana vuonna hän oli mukana perustamassa Vesturport-nimistä ryhmäteatteria. Sen puitteissa hän näytteli muun muassa klassikkodraamassa Romeo ja Julia, joka voitti kaksi islantilaista teatteripalkintoa. Näytelmää esitettiin Reykjavikissa ja Lontoossa.
Björnin ohjaustöihin kuuluu muun muassa Jesus Christ Superstar.
Ensimmäisen elokuvaroolinsa Björn teki vuonna 2002 draamassa Reykjavik Guesthouse: Rent a Bike. Vuonna 2005 hänellä oli päärooli komediaelokuvassa Eleven Men Out. Vuonna 2015 Björnillä oli keskeinen rooli psykologisessa jännityssarjassa Fortitude – ikiroudan kirous. Seuraavana vuonna hän näytteli sivuroolin rikossarjassa Loukussa.
Valikoitu filmografia > Elokuvat

Reykjavik Guesthouse: Rent a Bike (2002)
Kaldaljós (2004)
Love is in the Air (2004)
Eleven Men Out (2005)
Mýrin (2006)
Country Wedding (2008)
Desember (2009)
Kóngavegur (2010)
Brim (2010)
Kurteist fólk (2011)
Kovaa peliä Reykjavikissa (2011)
Agnes Joy
Valikoitu filmografia > Televisiosarjat

Hamarinn (2009)
Borgiat, maan ja taivaan valtiaat (2013)
The Lava Field: Hraunið (2014)
Fortitude – ikiroudan kirous (2015–2018)
Loukussa (2015, 2019)
Verbúðin (2021)
Aiheesta muualla

Eurochannel: Interview - Björn Hlynur Haraldsson
Başkarma

Başkarma (Башкарма) on vuonna 1985 perustettu suomentataarilainen yhtye, tyylilajina nykyaikainen tataari-kansanmusiikki. Başkarma on esiintynyt niin paikallisen yhteisön kuin Venäjän tataarien keskuudessa.
Başkarman muodostumista edelsi ensimmäiseksi tataari-rockyhtyeeksi kutsuttu helsinkiläinen The Sounds of Tsingiskhan. Se on perustettu vuonna 1968 (mukana Akif, Rauf Beshar ja Deniz Bedretdin). Yhtyeeseen kuuluivat Deniz Bedretdin - basso, Akif Beshar - rummut ja piano, Batu Alkara - pääkitaristi, Rauf Beshar - rytmikitara. Yhtye aloitti esiintymisen tataariyhteisön teeilloissa. Moderni tataarimusiikki koki vastarintaa vanhemmalta sukupolvelta, mutta puhutteli nuorempia. Yhtye äänitti kaksi LP:tä, joita kuunneltiin myös Neuvostoliiton puolella. Yhtyeeseen liittyi myöhemmin kitaristi Kerim Şakir ja klarinetisti-huilunsoittaja Erat Hairetdin.
Vuonna 1985 Bedretdin, Alkara, Şakir ja Dina Asis muodostivat yhtyeen Başkarma. He pääsivät tuolloin esiintymään Kaustisen kansanmusiikkijuhlille. Yhtyeeseen liittyi seuraavaksi laulaja Betül Hairetdin. Lähivuosina he esiintyivät Kazanissa ja Moskovassa ja Pietarissa. Başkarman äänittämää tuotantoa on jaettu myös naapurimaassa.
Vuonna 2019, Başkarma esiintyi 30-vuoden jälkeen uudelleen Kazanissa. Mukana oli osittain uudella kokoonpanolla varustettu The Sounds of Tsingiskhan.
Başkarman kaikki kolme albumia on kerätty yhteiselle CD:lle nimeltään Mişär Tatar – Halık köyläre.
Jäseniä vuosien varrella:
Deniz Bedretdin
Batu Alkara
Kerim Şakir
Dina Asis
Betül Hairetdin
Sabit Nasretdin
Jari Paulamäki
Erat Hairetdin
Raif Hairulla
Aiheesta muualla

Vähemmistöjen musiikkia, Başkarma - HS Aikakone (tilaajille, s. 19) - Soila Nikander 1986
Başkarma - live 2010 Helsinki
Başkarma - live 1989 Kazan
Başkarma Spotify
Kazan Gruppasi Bedretdin
Super Tatar Rhythm'n Ethno Band
Basellakasvit

| Basellakasvit |
| --- | --- |
 Malabarinpinaattio (Basella alba)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Basellakasvit Basellaceae  Raf.
Katso myös
   Basellakasvit Wikispeciesissä   Basellakasvit Commonsissa 
Infobox OKNimi-testi OK: 
Basellakasvit (Basellaceae) on koppisiemenisten kasvien heimo, jossa on vain 19 lajia. Ne kasvavat pääasiassa trooppisessa Amerikassa ja ovat maansisäisiltä osiltaan enemmän tai vähemmän meheviä (sukkulenttisia) ja varreltaan köynneliäitä. Niillä on pienet kukat ja yksisiemeninen hedelmä, jota pysyvät kehälehdet ympäröivät.
Amerikan lisäksi basellakasveja on myös trooppisessa Afrikassa, Madagaskarilla, Uudessa-Guineassa ja muutamilla Tyynenmeren saarilla.
Kasvien köynnöstävässä varressa on yksinkertaisia, leveänpuikeita, möyheitä lehtiä kierteisesti. Kukat sijaitsevat kahden suojuslehden sisällä tähkissä tai tertuissa, jotka kehittyvät lehtihankoihin. Kehä on kuusiosainen. Heteitä on viisi. Sikiäin on kehänpäällinen, yksilokeroinen ja kolmesta yhteen kasvaneesta emilehdestä muodostunut. Emissä on vartaloita tavallisesti yksi, luotteja kolme. Hedelmä on luumarja.
Suvut

Basellakasvit kuuluvat Caryophyllales-lahkoon ja ne jaetaan neljäksi suvuksi:
Anredera (Boussingaultia) – pursuköynnökset
Basella – pinaattiot
Tournonia
Ullucus – ainoa laji ulluco (U. tuberosus)
Hyötykäyttö

Basellakasveilla on sekä ravinto- että koristekasvikäyttöä. Malabarinpinaattion (Basella alba) lehtiä käytetään pinaatin tavoin, ullukon (Ullucus) pieniä mukuloita perunan tavoin. Ravinto- ja huonekasvina käytetään mukulapursuköynnöstä (Anredera cordifolia), jolla on valkoiset ja hyväntuoksuiset kukat sekä koristeellinen kasvutapa.
Aiheesta muualla

Suomen Lajitietokeskus: Basellaceae
Başmakçı

| Başmakçı |
| --- | --- |
 Başmakçı
 Koordinaatit: 37°53′N, 30°00′E 
Valtio:   Turkki
Maakunta:  Afyonkarahisarin maakunta
Väkiluku (2019):  9 788
 
 www.basmakci.bel.tr 
Infobox OKVirheellinen NIMI-arvo: 
Başmakçı on piirikunta Afyonkarahisarin maakunnassa, Turkissa. Vuonna 2019 piirikunnan väkiluku oli 9 788.
Aiheesta muualla

Piirikunnan kotisivut (Arkistoitu – Internet Archive)
Bayfrontin metroasema

Bayfront on Singaporen Mass Rapid Transit -metrojärjestelmän asema lähellä Marina Bay Sandsia Singaporen keskusta-alueella. Se avattiin Circle Linen asemana 14. tammikuuta 2012. Vaihtoyhteys Downtown Linelle avautui 22. joulukuuta 2013.
Junat

| Pääteasema | Ensimmäinen juna | Ensimmäinen juna | Ensimmäinen juna |  | Viimeinen juna |  |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
Circle Line
| CC6 Stadium | 6:02 |  | 6:26 |  | 23:57 |  |  |
| CE2 Marina Bay | 6:17 |  | 6:37 |  | 23:51 |  |  |
Downtown Line
| DT1 Bukit Panjang | 6:15 |  | 6:33 |  | 0:15 |  |  |
| DT35 Expo | 6:02 |  | 6:22 |  | 0:07 |  |  |
Aiheesta muualla

Kuvia tai muita tiedostoja aiheesta Bayfrontin metroasema Wikimedia Commonsissa
Bayfrontin metroasema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: Promenade | Circle Line | Seuraava asema: Marina Bay |
| 0 | 1 | 2 |
| --- | --- | --- |
| Edeltävä asema: Promenade | Downtown Line | Seuraava asema: Downtown |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bayfront MRT Station
Käännös suomeksi
Bengt Lundholm

| Mitalit | Mitalit | Mitalit |  |
| --- | --- | --- | --- |
|  Bengt Lundholm |  Bengt Lundholm |  Bengt Lundholm |  |
Maa:   Ruotsi
Miesten jääkiekko
|  Olympialaiset  |  Olympialaiset  |  Olympialaiset  |  |
|  Pronssia | Lake Placid 1980 |  |  |
| MM-kilpailut  | MM-kilpailut  | MM-kilpailut  |  |
|  Hopeaa | Wien 1977 |  |  |
|  Pronssia | Katowice 1976 |  |  |
|  Pronssia | Moskova 1979 |  |  |
Bengt Lundholm (s. 4. elokuuta 1955 Falun) on ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta Lake Placidin olympialaisissa 1980, missä hän saavutti pronssia mutta jäi ratkaisupeleissä vaihtopelaajaksi, Kanada-cupissa 1981 ja neljissä MM-kilpailuissa, joissa hän saavutti yhden MM-hopean ja kaksi MM-pronssia. Sekä vuoden 1977 että vuoden 1978 MM-turnauksessa hän teki viisi maalia.
Lundholm siirtyi Falu IF:stä vuonna 1973 pääsarjajoukkue Leksands IF:ään, jota hän edusti neljä kautta ja jossa hän voitti Ruotsin-mestaruuden vuonna 1975. Kausina 1977–1981 ja 1985–1987 hän pelasi AIK:ssa. WHA-seura Winnipeg Jets varasi Lundholmin vuoden 1975 varaustilaisuuden 13. kierroksella 166. varausvuorolla. Lundholm siirtyi Winnipegiin vuonna 1981 joukkueen pelatessa NHL:ssä. Viiden kauden aikana Lundholm pelasi NHL:ssä 275 runkosarjaottelua, joissa hän teki 48 maalia ja antoi 95 maalisyöttöä, sekä 14 pudotuspeliä, joissa hän teki kolme maalia ja sai neljä syöttöpistettä.
Daniil Tarasov

Daniil Tarasov -nimisiä henkilöitä ovat:
Daniil Tarasov (s. 1991), venäläinen jääkiekkohyökkääjä
Daniil Tarasov (s. 1999), venäläinen jääkiekkomaalivahti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Daniil Tarasov”, voi hakea sivunnimihaulla, laajalla sivunnimihaulla tai tekstihaulla.
Bengt Lindroos

Kuninkaallisen teknillisen korkeakoulun opiskelijoiden Blandaren-huumorilehden kirjoittajat vuonna 1943; Lindroos kolmantena vasemmalta
Bengt Ingmar Lindroos (22. syyskuuta 1918 – 22. elokuuta 2010) oli ruotsalainen arkkitehti, joka suunnitteli Kaknäsin tornin. Hän aloitti talojen suunnittelun paikalliselle rakentajalle 17-vuotiaana ja opiskeli Kuninkaallisessa teknillisessä korkeakoulussa vuosina 1942–1945. Hän oli Sven Markeliuksen työllistämänä ennen oman toimistonsa avaamista Hans Borgströmin kanssa vuonna 1954.
Käännös suomeksi
Blogger

| Blogger |
| --- | --- |

Verkkosivusto:  www.blogger.com
Tyyppi:  Blogi
Rekisteröinti:  Pakollinen blogin luomiseen
Kielet:  useita
Omistaja:  Google
Avattu:  23. elokuuta 1999
Similarweb-sija:  895. (kesäkuu 2022)
Nykyinen tila:  Toiminnassa
Blogger (joskus myös Blogspot) on hakukoneyhtiö Googlen omistama blogipalvelu, joka on ollut toiminnassa vuodesta 1999 lähtien. Alun perin Pyra Labs -yrityksen luoman Bloggerin osti Google vuonna 2003. Eräs perustajista oli myös mikroblogipalvelu Twitterin perustaja Biz Stone. Palvelu oli yksi ensimmäisistä bloggaukseen keskittyneistä alustoista. Samaten Blogger oli yksi ensimmäisistä blogipalveluista, joiden käyttäjien ei tarvinnut käyttää HTML-kieltä tai lähettää sisältöään erikseen kotisivupalvelimelle, vaan blogimerkinnät oli mahdollista kirjoittaa suoraan lomakkeeseen webissä.
Bloggerin saamaa kritiikkiä

Blogger on saanut kritiikkiä liiasta yksinkertaisuudestaan ja uusien ominaisuuksien hitaasta toteuttamisesta. Esimerkiksi blogimerkintöjen luokittelu tai avainsanojen käyttö ei pitkään ollut mahdollista. Tämä on saanut monet bloggaajat siirtymään toisille alustoille monipuolisempien ominaisuuksien perässä. Blogger on kuitenkin korostanut keskittyvänsä nimenomaan peruspalveluun eli luovan tilan tarjoamiseen ihmisille.
Syksyllä 2005 pelkästään muiden sivustojen hakukonetuloksissa korostamista varten perustettujen blogien määrä kasvoi ilmaisissa blogipalveluissa runsaasti. Etenkin Blogger joutui kritiikin kohteeksi, mikä oli Googlelle imagotappio. Pian sen jälkeen yhtiö lisäsi flag-painikkeen palkkiin, jonka se näyttää Bloggerin palvelimilla sijaitsevissa blogeissa. Painike mahdollisti kyseenalaisesta sisällöstä ilmoittamisen palvelun ylläpidolle. Sivua ei kuitenkaan poisteta kokonaan, vaikka raportti menisikin läpi, vaan se jätetään pois ainoastaan palvelun listauksista.
Aiheesta muualla

Bloggerin web-sivut
Blogger Buzz -blogi
Codex Leicester

Eräs käsikirjoituksen sivu
Codex Leicester on Leonardo da Vincin 1500-luvun alussa kirjoittama käsikirjoitus. Koodeksi tunnettiin jonkin aikaa myös edellisen omistajansa Armand Hammerin mukaan nimellä Codex Hammer, kunnes nykyinen omistaja Bill Gates palautti käyttöön nimen Codex Leicester.
Teos käsittelee pääasiassa hydrologiaa eli vesitiedettä., mutta siinä on myös tutkimuksia optisesta tähtitieteestä, maapallosta ja maapallon sijainnista, navigaatiomenetelmista, etäisyyden mittausmenetelmistä sekä taivaan sinisen värin aiheuttajasta. Käsikirjoitus on kirjoitettu 72:lle pellavapaperista tehdylle irtolehdelle vuosina 1506–1510. Paperit on nidottu kirjaksi viimeistään 1800-luvulla.
Käsikirjoituksen ensimmäinen varmasti tunnettu omistaja on taidemaalari Giuseppi Ghezzi, joka osti teoksen vuonna 1690. Thomas Coke, Leicesterin jaarli, osti sen vuonna 1717, kunnes suku myi sen huutokaupassa vuonna 1980 Armand Hammerille. Hammerin kuoltua käsikirjoitus huutokaupattiin jälleen, ja nykyinen omistaja Bill Gates osti sen vuonna 1994.  Käsikirjoitus on ainoa merkittävä yksityisomistuksessa oleva tieteellistä tekstiä sisältävä da Vincin käsikirjoitus. Bill Gates maksoi siitä 30,8 miljoonaa Yhdysvaltain dollarilla. Kyseessä oli kautta aikain suurin summa, joka käsikirjoituksista on huutokaupassa maksettu.
Vuonna 1996 Gatesin Corbis-yhtiö julkaisi CD-ROM-levyn Leonardo da Vinci, jonka kautta käsikirjoituksen sisältöä oli mahdollista tutkia. Codex Leicester ei ole vapaasti saatavana verkossa toisin kuin useat muut Leonardon käsikirjoitukset. Codex Leicesterin näköispainoksia on myynnissä. Oxford University Press on julkaissut neliosaisen kirjasarjan Leonardo da Vinci's Codex Leicester: A New Edition (2019–2020), joka sisältää alkuperäisen käsikirjoituksen jäljennöksen, käännöksiä, selventäviä kommentteja, historiikin ja esseitä.
Betoniyö

| Betoniyö |
| --- | --- |
Kirjailija:  Pirkko Saisio
Kieli:  suomi
Kustantaja:  Kirjayhtymä
Julkaistu:  1981
Ulkoasu:  sidottu
Sivumäärä:  170
ISBN:  951-26-2136-3
Löydä lisää kirjojaKirjallisuuden teemasivulta
Betoniyö on Pirkko Saision romaani vuodelta 1981.
Betoniyön dramatisointi ensiesitettiin Pekka Milonoffin ohjaamana KOM-teatterissa 1982, rooleissa Heikki Paavilainen, Vieno Saaristo, Tapio Liinoja/Pekka Valkeejärvi, Marja Packalén, Pekka Milonoff ja Pirkko Saisio. Näytelmäversio on käännetty ruotsiksi ja espanjaksi. Se esitettiin espanjankielisenä versiona La Noche de Concreto Venezuelan kansallisteatterissa Caracasissa 11. lokakuuta 2001. Kyseessä oli ensimmäinen kerta, kun suomalainen näytelmä esitettiin venezuelalaiselle yleisölle.[lähde? ]
Romaanin perustuva Pirjo Honkasalon Betoniyö-elokuva kuvattiin Helsingissä syksyllä 2012, ja se sai ensi-iltansa 1. marraskuuta 2013. Elokuvan tuotti tuotantoyhtiö Bufo.
BBC World News

| BBC World News |
| --- | --- |

Lähetykset alkoivat:  16. tammikuuta 1995 "BBC World" 21. huhtikuuta 2008 "BBC World News"
Omistaja:  BBC
Kuvaformaatti:  16:9 (1080i, HDTV) 16:9 (576i), 4:3 (480i) SDTV
Katsojaosuus:  Maailman katsotuin uutiskanava, 76 miljoonaa katsojaa viikoittain (, )
Tunnuslause:  "Live the Story"
Maa:   Iso-Britannia
Näkyvyysalue:  Koko maailma (poikkeuksena Iso-Britannia)
Pääkonttori:  Broadcasting House, Lontoo
Korvasi kanavan:  BBC World Service Television
Aiemmin:  BBC World (1995–2008)
Kotisivu:  www.bbcworldnews.com
Saatavuus
Kaapeliverkko
Elisa Viihde:  537
Infobox OKNimi-testi OK: 
BBC World News (aiemmin BBC World) on Britannian yleisradioyhtiö BBC:n omistama kansainvälinen englanninkielinen uutiskanava. Se on BBC:n katsotuin kanava. Tasatunnein lähetettävien uutisten lisäksi kanava esittää muun muassa dokumentteja, elämäntapaohjelmia ja haastatteluja. BBC World Newsin katsotaan olevan maailman katsotuin uutiskanava, voittaen katsojaluvuissa CNN Internationalin ja Al Jazeera Englishin. BBC World News on palkittu useaan otteeseen maailman parhaana uutiskanavana.
Kanava rahoitetaan täysin mainostuloilla ja tilausmaksuilla, toisin kuin BBC:n kotimaiset kanavat, jotka rahoitetaan lupamaksulla, ja BBC World Service -radiokanava, joka on ulkoministeriön rahoittama.
Historia

BBC World perustettiin vuonna 1995, kun BBC World Service Television jaettiin kahdeksi kanavaksi: BBC Worldiksi ja BBC Primeksi, joka esittää viihteellisempää ohjelmistoa.
Vuosien saatossa kanava on muuttanut ulkoasuaan ja ilmettään useita kertoja. Vuosina 1995-1997 kanava käytti vain muutamia grafiikoita kuvaamaan nimeään, samalla kun uutisstudio muistutti BBC:n kansallisen BBC One -kanavan uutisstudiota. Vuosien varrella kanava käytti ilmeenään muun muassa kuvitteellisia lippuja 1990-luvulla ja punaista maapalloa 2000-luvun alussa.
Syyskuussa 1998 BBC World aloitti lähetykset noin 350 000:ssa suomalaisessa kaapeli-tv taloudessa. Vuonna 2011 aiemmin ilmaisena näkynyt kanava on useissa kaupungeissa siirretty maksukortin taakse.
Tällä hetkellä kanavan ulkoasun pääväreinä on punainen ja musta. Vuonna 2004 kanava muutti tunnuslauseensa vanhasta "Demand a Broader view" (vaadi laajempi näkökulma) uuteen "Putting News First" (asettaen uutiset etusijalle).
BBC World vaihtoi nimensä 21. huhtikuuta 2008 nykyiseksi BBC World Newsiksi.
Maine ja kritiikki

Monet kokevat BBC:n olevan hyvin itsenäinen ja tarkka raportoidessaan uutisia ja ajankohtaisia tapahtumia. BBC World News on kaupallisesti rahoitettu, mikä on nostanut kysymyksiä sen kyvyistä raportoida riippumattomasti.
BBC World News on kielletty useissa valtioissa. Yleisimmin syynä on BBC:n puolueeton uutisointi aiheesta, joka on saattanut valtion hallituksen huonoon valoon. Näkyvimpiä sensurointeja on tapahtunut Kiinassa, Uzbekistanissa ja Zimbabwessa.
Kanava nimettiin "Maailman parhaaksi uutiskanavaksi" Association for International Broadcastingin järjestämässä juhlassa marraskuussa 2006.
Logot

BBC Worldin logo vuosina 1995–1997.
BBC Worldin logo vuosina 1997–2008.
BBC World Newsin logo vuosina 2008–2019.
BBC Worldin logo vuosina 2019–2022.
Tunnukset

BBC Worldin tunnus vuosina 1995–1997.
BBC Worldin tunnus vuosina 1997–1999.
Aiheesta muualla

BBC World Newsin virallinen kotisivu. (englanniksi)
Canal Digitalin BBC World News sivu. (Arkistoitu – Internet Archive)
BBC:n uutishuone Broadcasting Housessa, Lontoossa.